《日下书怀 其三》
清代·沈世枫

徐市务汗漫，文成何荒渺。婴姹事非真，蓬莱路亦杳。

金石多误人，反以速其老。人生倏如寄，养身自有道。

心恬理自顺，德浴身克澡。篯铿不为寿，颜子岂为天。

三命有尽期，荣名为永宝。

作者简介：沈世枫，字东田，号坳堂，归安人。雍正庚戌进士，历官湖北布政使，降湖南按察使。有《十笏斋诗》。